CELEX: 32017D1438
Language: sk
Date: 2017-08-04 00:00:00
Title: Vykonávacie rozhodnutie Komisie (EÚ) 2017/1438 zo 4. augusta 2017, ktorým sa mení rozhodnutie 2007/131/ES o povolení využívania frekvenčného spektra pre rádiové zariadenia používajúce ultraširokopásmové technológie spôsobom harmonizovaným v Spoločenstve [oznámené pod číslom C(2017) 5456] (Text s významom pre EHP )

8.8.2017   
            
            
               SK
            
            
               Úradný vestník Európskej únie
            
            
               L 205/89
            
         VYKONÁVACIE ROZHODNUTIE KOMISIE (EÚ) 2017/1438
   zo 4. augusta 2017,
   ktorým sa mení rozhodnutie 2007/131/ES o povolení využívania frekvenčného spektra pre rádiové zariadenia používajúce ultraširokopásmové technológie spôsobom harmonizovaným v Spoločenstve
   
      
         [oznámené pod číslom C(2017) 5456]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 676/2002/ES zo 7. marca 2002 o regulačnom rámci pre politiku rádiového frekvenčného spektra v Európskom spoločenstve (rozhodnutie o rádiovom frekvenčnom spektre) (1), a najmä na jeho článok 4 ods. 3,
   keďže:
   
               (1)
            
            
               Rozhodnutím Komisie 2007/131/ES (2) sa harmonizujú technické podmienky pre rádiové zariadenia používajúce ultraširokopásmové (ďalej len „UWB“) technológie v Únii. Zabezpečuje sa ním dostupnosť rádiového frekvenčného spektra v celej Únii podľa harmonizovaných podmienok, odstraňujú sa prekážky zavádzania UWB technológií a vytvára sa efektívne fungujúci jednotný trh UWB systémov, ktorý spotrebiteľom prináša podstatné úspory z rozsahu a výhody.
            
         
               (2)
            
            
               Komisia podľa rozhodnutia č. 676/2002/ES vydala trvalý mandát Európskej konferencii poštových a telekomunikačných administratív (ďalej len „konferencia CEPT“) o zariadeniach s krátkym dosahom s cieľom aktualizovať prílohu k rozhodnutiu Komisie 2006/771/ES (3) v reakcii na rozvoj technológií a trhu v oblasti zariadení s krátkym dosahom. Komisia vo svojom šiestom usmerňujúcom liste (4) v kontexte tohto mandátu 2. júla 2014 vyzvala konferenciu CEPT, aby preskúmala aj iné existujúce rozhodnutia vzťahujúce sa na zariadenia s krátkym dosahom, ako napríklad rozhodnutie 2007/131/ES pre zariadenia s krátkym dosahom založené na UWB technológiách.
            
         
               (3)
            
            
               Konferencia CEPT dospela k záveru, že pokiaľ ide o zariadenia s krátkym dosahom založené na UWB technológiách, niektoré odkazy na harmonizované normy v rozhodnutí 2007/131/ES treba aktualizovať.
            
         
               (4)
            
            
               Rozhodnutie 2007/131/ES by sa preto malo zmeniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Výboru pre rádiové frekvenčné spektrum,
            
         PRIJALA TOTO ROZHODNUTIE:
   Článok 1
   V článku 2 rozhodnutia 2007/131/ES sa bod 11 nahrádza takto:
   
      
                  „11.
               
               
                  ‚celková spektrálna hustota výkonu‘ znamená priemer hodnôt strednej spektrálnej hustoty výkonu nameraných na guľovej ploche okolo meracieho komplexu s rozlíšením najmenej 15 stupňov. Podrobné usporiadanie merania je uvedené v norme ETSI EN 302 065-4;“.
               
            
   Príloha sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 4. augusta 2017
      
         
            Za Komisiu
         
         Mariya GABRIEL
         
            členka Komisie
         
      
   
   
      (1)  Ú. v. ES L 108, 24.4.2002, s. 1.
   
      (2)  Rozhodnutie Komisie 2007/131/ES z 21. februára 2007 o povolení využívania frekvenčného spektra pre rádiové zariadenia používajúce ultraširokopásmové technológie spôsobom harmonizovaným v Spoločenstve (Ú. v. EÚ L 55, 23.2.2007, s. 33).
   
      (3)  Rozhodnutie Komisie 2006/771/ES z 9. novembra 2006 o harmonizácii rádiového frekvenčného spektra na využitie zariadeniami s krátkym dosahom (Ú. v. EÚ L 312, 11.11.2006, s. 66).
   
      (4)  RSCOM 13-78rev2.
   
      PRÍLOHA
      Príloha k rozhodnutiu 2007/131/ES sa mení takto:
      
                  1.
               
               
                  Bod 5.1 sa mení takto:
                  
                              a)
                           
                           
                              V prvom pododseku prvej zarážke sa druhá zarážka nahrádza takto:
                              
                                          „—
                                       
                                       
                                          Vysielač musí mať TPC s dynamickým rozsahom 10 dB, ako je uvedené v harmonizovanej norme ETSI EN 302 065-4 pre zariadenia na snímanie materiálu.“
                                       
                                    
                        
                              b)
                           
                           
                              Druhý pododsek sa nahrádza takto:
                              „Emisie vyžarujúce zo zariadení na snímanie materiálu povolených podľa tohto rozhodnutia sa musia udržiavať na minimálnych hodnotách, ktoré v nijakom prípade nesmú prekročiť medzné hodnoty hustoty EIRP uvedené v nasledujúcej tabuľke. Súlad iných ako pevných inštalácií (aplikácia B) s medznými hodnotami podľa tejto tabuľky sa musí zabezpečiť so zariadením na reprezentatívnej štruktúre skúmaného materiálu (napr. reprezentatívnej stene vymedzenej v norme ETSI EN 302 065-4).“
                           
                        
                              c)
                           
                           
                              Poznámka č. 1 v tabuľke sa nahrádza takto:
                              
                                          „(1)
                                       
                                       
                                          Zariadenia využívajúce mechanizmus Listen Before Talk (LBT), ako sa uvádza v harmonizovanej norme ETSI EN 302 065-4, sa môžu prevádzkovať vo frekvenčných úsekoch od 2,5 do 2,69 a od 2,9 do 3,4 GHz s maximálnou strednou spektrálnou hustotou výkonu – 50 dBm/MHz.“
                                       
                                    
                        
            
                  2.
               
               
                  Bod 5.2 sa mení takto:
                  
                              a)
                           
                           
                              Odsek 2 sa nahrádza takto:
                              
                                          „2.
                                       
                                       
                                          Emisie vyžarujúce zo zariadení BMA sa musia udržiavať na minimálnych hodnotách, ktoré v nijakom prípade nesmú prekročiť obmedzenia maximálneho výkonu uvedené v nasledujúcej tabuľke, so zariadením BMA na reprezentatívnej stene vymedzenej v norme ETSI EN 302 065-4.“
                                       
                                    
                        
                              b)
                           
                           
                              Poznámka č. 1 v tabuľke sa nahrádza takto:
                              
                                          „(1)
                                       
                                       
                                          Zariadenia využívajúce mechanizmus Listen Before Talk (LBT) podľa harmonizovanej normy ETSI EN 302 065-4 sa môžu prevádzkovať vo frekvenčných úsekoch od 1,215 do 1,73 GHz s maximálnou strednou spektrálnou hustotou výkonu – 70 dBm/MHz a vo frekvenčných úsekoch od 2,5 do 2,69 a od 2,7 do 3,4 GHz s maximálnou strednou spektrálnou hustotou výkonu – 50 dBm/MHz.“